Ligue 1
Ligue 1 (ametlik nimi sponsorite tõttu Ligue 1 Uber Eats) on Prantsusmaa jalgpalli kõrgliiga. 1932. aastast on selle võitja ametlikult Prantsusmaa meister. Aastail 1932–2002 kandis nime Division 1 (D1). Ligue 1 on üks Euroopa viiest suurliigast (veel Premier League, Primera División, Serie A ja Bundesliga), kuid tõusis nende sekka alles 20. sajandi viimasel kolmandikul. Liiga on ajaloo jooksul võitnud kokku 19 klubi. Kõige edukam on 11 tiitlivõiduga Paris Saint-Germain. Kümme korda on võitnud Saint-Étienne, üheksa korda Marseille ning kaheksa korda Monaco ja Nantes. Hooaeg 2022/23 oli viimane hooaeg, mil liigas mängib 20 klubi. Seejärel vähenes liigas osalevate klubide arv 18-ni.